كتاب

الكتاب هوه مجموعه اوراق متجمعه مع بعضها عشان يتحافظ عليها و غالبا بتكون متثبته من طرف واحد.الكتاب متكون من اوراق و كل ورقه ليها وشين بيتقال على الوش الواحد صفحه.الكتاب اللى بيتنشر ع الجمال جرجس المزاحم بيبقى اسمه كتاب اليكترونى او إي-بووك (E-book).
الكتب بتتباع و بتتشرى من المكتبه و كمان ممكن استعارتها من المكتبات.
الكتب بتختلف فى مواضيعها و فى منها الموسوعات و المراجع او لحد كتب التسليه و الخيال العلمي

 التاريخ 

الحضارات القديمه اخترعت طرق كتيره للكتابه و كانو بيكتبو على كل حاجه تقريبا زى الحجر ، الفخار ،لحاء الاشجار ، جريد النخل و لحد عضم الحيوانات.الكتابه الالفبائيه اخترعها المصريين القدام حوالى 1800 ( ق ع ح ) و كانت الكلمات بتتكتب جنب بعضيها من غير مسافات و لا ترقيم و كانت بتتكتب من اليمين للشمال او من الشمال لليمين او لحد من الناحيتين بالتبادل.
المصريين القدام كانو بيكتبو اغلب الاوقات على ورق البردى فى لفايف طويله و بيلفوها و اليونانيين القدام كانو بيكتبو على جلود الحيوانات و الرومان هما اول ناس تحط الاوراق بين الغلاف و سموه ال كوديكس codex.

كل اشكال الكتب دى كانت بتتكتب بخط الايد و اول مره استخدمت فيها الطباعه كانت فى الصين بس دى كانت بطيئه و مكلفه و ما استفادش منها عامة الناس لانها كانت بتعتمد على صناعة بلوكات من الخشب و بينقشو عليها الاشكال اللى عايزينها و بعدين يعوصوها بالحبر و يطبعوها ع الورق ( زى الاختام دلوقتى)

اول واحد يخترع ماكنه حقيقيه للطباعه هو يوهانيس جوتينبرج الالمانى و الماكنه دى كانت بتقدر تطبع نسخ كتيره و بسرعه عاليه اللى عمل ثوره فى المعروفه و طريقة انتقال المعلومه.

تصنيف:كتب